**אטומס פור פיס** (באנגלית: **Atoms For Peace**) היא סופרגרופ אמריקאית שנוסדה ב-2009. חברים בה סולן רדיוהד תום יורק, בסיסט רד הוט צ'ילי פפרז פלי, המפיק נייג'ל גודריץ', המתופף ג'ואי וורנקר, ונגן הפרקשן מאורו רפוסקו. ב-2013 הוציאה הלהקה לאור את אלבום הבכורה שלה, Amok.

שם
--

עד פברואר 2010, ללהקה לא היה שם רשמי, והם נודעו כ"??????" או כ"Thom Yorke????". באתר הרשמי של פסטיבל קואצ'לה הלהקה הופיעה בפשטות כ"תום יורק". שמה של הלהקה הוכרז באתר של רדיוהד בידי תום יורק, לצד ההכרזה על סיבוב הופעות בארצות הברית ב-2010. ב-10 במרץ 2010 יורק צייץ בטוויטר - "החלטנו לקרוא לעצמנו אטומס פור פיס. מקווים שאתם אוהבים את השם... נדמה שזה ברור לחלוטין". באתר הלהקה, מתחת לשם שלהם, מופיע הציטוט "Nerth Nuclerek? Na Vynnav" בשפה הקורנית, אשר משמעותו "אנרגיה גרעינית? לא תודה". הציטוט לקוח מ"השמש המחייכת", סמל בינלאומי כנגד אנרגיה גרעינית שתורגם ל-49 שפות.

"אטומס פור פיס" (אנ') הוא גם שמו של נאום מפורסם שנשא נשיא ארצות הברית דווייט אייזנהאואר בעצרת הכללית של האומות המאוחדות, ב-1953.

היסטוריה
--------

חברי הלהקה הופיעו לראשונה בלוס אנג'לס ב-2 באוקטובר 2009, בהופעה בה הם ניגנו את אלבום הבכורה של תום יורק, The Eraser, במלואו, לצד מספר שירים חדשים והשיר Paperbag Writer של רדיוהד. לאחר מכן הופיעו פעמיים נוספות בלוס אנג'לס ב־4-5 באוקטובר של אותה שנה. הלהקה, אז נטולת שם, יצאה לסיבוב הופעות קצר בן 8 הופעות בערים גדולות בארה״ב, עם Flying Lotus כמופע פותח. באפריל 2010 הלהקה הופיעה בפסטיבל קואצ'לה בשם ״??????״.

ב-5 באפריל ביצעה הלהקה שיר שתואר בידי יורק כ״שיר השיתופי הרשמי הראשון של הלהקה״, השיר, Judge, Jury and Executioner, שבוצע לראשונה בהופעות הראשונות בלוס אנג'לס, חולק את שמו עם שיר של רדיוהד מהאלבום Hail To The Theif, ״Myxomatosis. (Judge, Jury, and Executioner.)״.

בעקבות ההופעה בפסטיבל קואצ'לה, הופיעה הלהקה בפסטיבל Fuji Rock 2010, ההופעה היחידה של הלהקה מחוץ לארה״ב עד אז. בפברואר 2013, הוכרז שאטומס פור פיס תופיע בעוד שני פסטיבלים מחוץ לארה״ב: פסטיבל מאלט! ופסטיבל פוהודה.

השפעות
------

תום יורק ציין שחברי הלהקה התחברו סביב אהבה משותפת למוזיקת אפרוביט. בראיון הוא סיפר שאלבום הבכורה הוא ״תוצר של להיפגש, להשתכר ולהאזין ביחד לפלה קוטי״.

חברי הלהקה
----------

* תום יורק - סולן, גיטרות, פסנתר, קלידים, כלי הקשה
* פלי - גיטרה בס, מלודיקה, קלידים
* נייג'ל גודריץ' - קלידים, סינתיסייזרים, גיטרות, כלי הקשה, קולות רקע
* מרקו רפוסקו - כלי הקשה, מרימבה
* ג'ואי וורנקר - תופים

דיסקוגרפיה
----------

* Amok ‏(2013)

קישורים חיצוניים
----------------

* 

* אתר האינטרנט הרשמי של אטומס פור פיס

* אתר האינטרנט הרשמי של אטומס פור פיס
* אטומס פור פיס, ברשת החברתית פייסבוק

* אטומס פור פיס, ברשת החברתית טוויטר

* אטומס פור פיס, סרטונים בערוץ היוטיוב

* אטומס פור פיס, באתר אייטונס (באנגלית)

* אטומס פור פיס, באתר ספוטיפיי

* אטומס פור פיס, באתר סאונדקלאוד (באנגלית)

* אטומס פור פיס, באתר Last.fm (באנגלית)

* אטומס פור פיס, באתר AllMusic (באנגלית)

* אטומס פור פיס, באתר MusicBrainz (באנגלית)

* אטומס פור פיס, באתר דיזר

* אטומס פור פיס, באתר Discogs (באנגלית)

* אטומס פור פיס, באתר Songkick (באנגלית)

* אטומס פור פיס, באתר בילבורד (באנגלית)

* אטומס פור פיס, באתר טיידל (באנגלית)

הערות שוליים
------------

1. ↑  תום יורק נותן שם ללהקת הסולו, מכריז על סיבוב הופעות בארצות הברית, פיצ'פורק, 25 בפברואר 2010
2. ↑  הציוץ של תום יורק בדבר שם הלהקה
3. ↑  אטומס פור פיס, בבלוג An Helghyer
4. ↑  אטומס פור פיס משחררים את ״Judge Jury and Executioner״: האזינו, באתר בילבורד, 7 בינואר 2013
5. ↑  אטומס פור פיס, Buffalo Daughter ונוספים נוספים לפסטיבל פוג'י רוק, דה ספייס לאב, 29 באפריל 2010
6. ↑  תום יורק מרדיוהד מגיע עם הפרויקט החדש שלו, Atoms For Peace, באתר פוהודה, 19 בפברואר 2013
7. ↑  Thom Yorke: minimalism Amok, The Age, February 9, 2013

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb167107459 (data)
* GND: 1033964646
* ISNI: 0000 0004 7000 5595
* LCCN: no2013022544
* MusicBrainz: 9e299bee-d7e2-49f3-8cd7-d6b28ab204d1
* VIAF: 296981168
* WorldCat: lccn-no2013022544

 |